ડોલરને મુકાબલે રૂપિયો સતત નીચે ગગડી રહ્યો છે . રૂપિયો ગુરુવારે 57 પૈસા ગગડીને 73.91 રૂપિયા પ્રતિ ડોલર પર પહોંચી ગયો હતો . ડોલરને મુકાબલે રૂપિયો અત્યારસુધીના તેના સૌથી નીચલા સ્તરે પહોંચી ગયો છે . બુધવારે પણ રૂપિયામાં ઘટાડો જોવા મળ્યો હતો જયારે તે 43 પૈસા ગગડીને 73.34 પ્રતિ ડોલર પર બંધ થયો હતો . એટલું જ નહીં પરંતુ સેન્સેક્સમાં ફરી મોટો કડાકો જોવા મળ્યો છે . સેન્સેક્સ ગુરુવારે 604 પોઇન્ટ તૂટીને 35,370.89 પર ખુલ્યો જેને કારણે શેરબજારમાં અફરાતફરી મચી ગયી . જયારે નિફટી પણ 136 પોઇન્ટ ગગડીને 10,722.15 પર પહોંચી ચુકી છે . બુધવારે સેન્સેક્સ 550 પોઇન્ટના કડાકા સાથે 36 હજારની નીચે આવી ગયો હતો . બુધવારે સેન્સેક્સ 35,975.63 પર બંધ થયો હતો જયારે નિફટી 150.05 પોઇન્ટ ગગડીને 10,858.25 પર બંધ થઇ હતી . SBIના ગ્રાહકો માટે ખાસ ખબર , હવે 20 હજારથી વધુ રૂપિયા નહિ ઉપાડી શકો આ વર્ષે ડોલરના મુકાબલે રૂપિયામાં 14 ટકાનો ઘટાડો જોવા મળ્યો છે . ક્રૂડની કિંમત વધવાથી , ટ્રેડ વોર , કેડ વધવાની આશંકા , ડોલરમાં મજબૂતી , અને રાજનૈતિક અસ્થિરતાને કારણે રૂપિયા પર દબાણ સતત વધી રહ્યું છે . આવનારા દિવસોમાં પણ રૂપિયામાં સુધારો થાય તેવું નથી દેખાઈ રહ્યું . કયા દેશમાં વેચાય છે સૌથી મોંઘુ પેટ્રોલ ? જયારે રૂપિયામાં થતા ઘટાડાને કારણે તેલ કંપનીઓને વિદેશથી તેલ મંગાવવા માટે ભારે કિંમત ચૂકવવી પડી રહી છે . તેને કારણે પેટ્રોલ અને ડીઝલની કિંમતોમાં વધારો થવાની આશંકા વ્યકત કરવામાં આવી રહી છે . બેન્કિંગ , ઓટો , એફએમસીજી , ઓઇલ એન્ડ ગેસ અને પાવર સેક્ટર શેરમાં ભારે ઘટાડો જોવા મળી રહ્યો છે .